**DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 14 straipsniu, Rokiškio rajono savivaldybės tarybos veiklos reglamento VIII skyriumi, Lietuvos Respublikos Vyriausiosios rinkimų komisijos 2017 m. kovo 9 d. sprendimu Nr. Sp-60 „Dėl Jonavos rajono, Raseinių rajono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“, Rokiškio rajono savivaldybės taryba n u s p r e n d ž i a:

Iš dalies pakeisti Rokiškio rajono savivaldybės tarybos 2015 m. balandžio 24 d. sprendimą Nr. TS-118 „Dėl rajono savivaldybės tarybos komitetų sudarymo“:

Sveikatos ir socialinės apsaugos komitete vietoje

„Ramunė Markevičienė – Partija Tvarka ir teisigumas“ įrašyti

„Robertas Baltrūnas – Partija Tvarka ir teisigumas“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Genovaitė Gavėnienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Lietuvos Respublikos Vyriausiosios rinkimų komisijos 2017 m. kovo 9 d. sprendimu Nr. Sp-60 „Dėl Jonavos rajono, Raseinių rajono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“ patenkintas tarybos narės, išrinktos pagal Partijos Tvarka ir teisingumas iškeltų kandidatų sąrašą, Ramunės Markevičienės rašytinis prašymas atsistatydinti ir pripažinti įgaliojimai nutrūkusiais prieš terminą. Savivaldybės taryboje atsiradus laisvai vietai, savivaldybės tarybos nariu tapo kandidatų sąrašo, pagal kurį buvo išrinkta nebesanti tarybos narė, tarybos nario mandato negavęs kandidatas Robertas Baltrūnas. Pripažinus tarybos narės Ramunės Markevičienės įgaliojimus nutrūkusiais prieš terminą, reikia koreguoti ir Sveikatos ir socialinės apsaugos komiteto, kuriam ji priklausė, sudėtį bei į komitetą įrašyti naująjį tarybos narį.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos vyriausiosios rinkimų komisijos 2017 m. kovo 9 d. sprendimas Nr. Sp-60 „Dėl Jonavos rajono, Raseinių rajono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“.

**Sprendimo projekto esmė.** Kadangi Ramunė Markevičienė buvo įrašyta į Sveikatos ir socialinės apsaugos komitetą, vietoje jos į šį komitetą įrašomas naujasis tarybos narys Robertas Baltrūnas.

**Galimos pasekmės, priėmus siūlomą tarybos sprendimo projektą:**

**teigiamos** – Sveikatos ir socialinės apsaugos komitetą sudarys, priskirtus klausimus nagrinės bei sprendimus priims nustatytas komiteto narių skaičius, bus renkamas šio komiteto pirmininkas.

**neigiamos** – nėra.

**Kokia sprendimo nauda Rokiškio rajono gyventojams.** Dirbdamas pilnos sudėties Sveikatos ir socialinės paramos komitetas galės svarstyti ir teikti pasiūlymus rajono gyventojams aktualiais sveikatos, socialinės apsaugos klausimais, priimti rekomendacinio pobūdžio sprendimus.

**Finansavimo šaltiniai ir lėšų poreikis**. Iš rajono savivaldybės biudžeto tarybos nariams mokamas darbo užmokestis už dirbtas valandas ir išmokos, skirtos paslaugoms, susijusioms su savivaldybės tarybos nario veikla, apmokėti Lietuvos Respublikos vietos savivaldos įstatymo ir Rokiškio rajono savivaldybės tarybos veiklos reglamento nustatyta tvarka.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kanceliarijos skyriaus vedėja Genovaitė Gavėnienė